Паведамленне пра крадзеж паступіла ў РАУС 20 студзеня ад вартаўніка сельгаспрадпрыемства з Туркоўскага сельсавета. Напярэдадні ўначы з памяшкання жывёлагадоўчага комплексу ўкралі зварачны апарат. Асоба зламысніка ўстаноўлена. Гэта не раз судзімы мясцовы жыхар 1978 года нараджэння, які нідзе не працуе. Украдзенае канфіскавана. У адносінах да зламысніка ўзбуджана крымінальная справа.